Nastopila je na treh olimpijskih igrah, najboljšo uvrstitev je dosegla leta 1998 s petim mestom v veleslalomu. V dveh nastopih na svetovnih prvenstvih je najboljšo uvrstitev dosegla leta 1997 s petnajstim mestom v isti disciplini. V svetovnem pokalu je tekmovala sedem sezon med letoma 1992 in 1998 ter dosegla dve uvrstitvi na stopničke v veleslalomu. V skupnem seštevku svetovnega pokala je bila najvišje na 31. mestu leta 1998, ko je bila tudi sedma v veleslalomskem seštevku.